PATVIRTINTA

 Rudaminos vaikų lopšelio-darželio

 „Ąžuoliukas“ direktoriaus

 2023 m. balandžio 19 d.

 įsakymu Nr. V1-30

**RUDAMINOS VAIKŲ LOPŠELIO-DARŽELIO „ĄŽUOLIUKAS“**

**2023 - 2025 METŲ STRATEGINIS PLANAS**

Rudaminos vaikų lopšelio-darželis „Ąžuoliukas“ strateginio plano tikslas – efektyviai ir tikslingai organizuoti darželio veiklą, telkti darželio bendruomenę sprendžiant aktualias ikimokyklinio ugdymo problemas, pasirinkti darželio veiklos kryptį ir prioritetus, planuoti kaitos pokyčius.

Rengiant darželio 2023–2025 metų strateginį planą, vadovautasi Lietuvos Respublikos švietimo įstatymu, Geros mokyklos koncepcija, Lietuvos pažangos strategija „Lietuva 2030“, Švietimo, mokslo ir sporto ministerijos prioritetais, darželio nuostatais, veiklos įsivertinimo rezultatais, atsižvelgiant į turimus išteklius, darželio bendruomenės narių pasiūlymus.

**Vizija:**

Šiuolaikiška, atvira naujovėms, pozityvi bendradarbiavimui, aukštos pedagoginės kultūros ugdymo įstaiga.

**Misija**:

Įstaigos bendruomenės pastangomis puoselėti harmoningą asmenybę, laiduojant sėkmingą integravimąsi į visuomenę.

**Vertybės:**

- Tobulėjimas mokytis ir mokyti.

- Pasitikėjimas - tu gali.

- Bendradarbiavimas - kartu siekti bendrų tikslų.

- Sveikata - sveikos ir saugios aplinkos puoselėjimas.

- Atvirumas - naujovėms ir pozityviai kaitai, pažangių technologijų diegimui.

**2020-2022 metų strateginio tikslo įgyvendinimo ataskaita**

Strateginio tikslo „Gerinti ikimokyklinio ugdymo prieinamumą, užtikrinant vaiko gerovę ir grindžiant ugdymą humanistinėmis vertybėmis bei bendruomenės susitarimais“ įgyvendinimas:

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2022 m.Planuota pasiekti | 2022 m.Pasiekta |
| 1. Įgyvendintas atnaujintos programos ugdymo turinys (proc.) | 100 | 100 |
| 2. Mokytojų, ugdymo procese naudojusių informacines technologijas ir interaktyvias ugdymo priemones, dalis (proc.) | 100 | 100 |
| 3. Mokytojų, į savo veiklą integravusių informatinio mąstymo, matematinio, sakytinės ir rašytinės kalbos gebėjimų ugdymą, dalis (proc.)  | 90 | 95 |
| 4. Mokytojų, tobulinusių kompetenciją ugdyti specialiųjų ugdymosi poreikių turinčius vaikus, dalis (proc.) | 100 | 100 |
| 5. Mokytojų, įgijusių aukštesnę kvalifikacinę kategoriją, skaičius | 3 | 1 |
| 6. Vykdytos patirties sklaidos renginių (seminarų, metodinių dienų ir kitų kvalifikacinių renginių), skaičius | 4 | 4 |
| 7. Atnaujinta edukacinių erdvių dalis nuo bendro pastato ploto (proc.) | 60 | 70 |
| 8.Tėvų, įsitraukusių į darželio organizuojamas edukacines, šviečiamąsias ir ugdomąsias veiklas, skaičius | 60 | 70 |
| 9. Vaikų, kuriems suteikta švietimo pagalba, dalis (proc.) | 60 | 65 |
| 10. Mokytojų, pasiekusių visose ugdymo srityse vaikų pasiekimų pažangą, dalis (proc.) | 80 | 90 |

**Išvada apie pasiektą tikslą ir įgyvendintus uždavinius**

2020-2022 metų strateginio plano tikslas pasiektas, uždaviniai yra įgyvendinti. Tobulintos veiklos sritys: individualios vaiko pasiekimų pažangos, informatinio mąstymo, matematinių gebėjimų, sakytinės ir rašytinės kalbos ugdymas, mokytojų kvalifikacijos tobulinimas, bendravimo ir bendradarbiavimo su šeima stiprinimas.

**SSGG ANALIZĖ (SWOT)**

|  |  |
| --- | --- |
| **Stiprybės**1. Sudaromos sąlygos visiems darbuotojams kelti kvalifikaciją. 2. Didelis dėmesys ugdymo inovacijų diegimui, estetiškos ir funkcionalios aplinkos kūrimui, šiuolaikinių priemonių įsigijimui. 3. Plėtojama projektinė veikla. 4. Sveikos gyvensenos programos įgyvendinimas. 5. Skiriamas dėmesys socialiniam emociniam ugdymui.6. Teigiamas įstaigos įvaizdis bendruomenėje. 7. Įstaigos atvirumas, ryšiai su socialiniais partneriais ir kitomis ugdymo įstaigomis.8. Apie 70 proc. ugdytinių dalyvauja edukacinėse išvykose už darželio ribų.9. Tėvų bendruomenės suinteresuotumas vaikų pasiekimais, dėl pasiruošimo ugdytis priešmokyklinėse grupėse lietuvių ugdomąja kalba.10. Patobulėjo pedagogų kompetencija vertinant ugdytinių pasiekimus bei jų pažangą.11. Lankstus darbuotojų grafikas. | **Silpnybės**1. Dalies pedagogų motyvacijos stoka keisti darbo metodus.2. Dalies tėvų lūkesčiai ir ambicijos ne visada siejami su vaiko gebėjimais.3. Nepakankamas grupių bendruomenių susitarimas.4. Mažas tėvų aktyvumas jiems organizuojamuose mokymuose ir seminaruose.5. Nepakankamas dalies tėvų bendruomenės pareigų žinojimas ir jų vykdymas.6. Prasta asfaltuota ir plytelių danga kelia grėsmę saugumui.7. Nepakanka mokytojų padėjėjų, daugėjant vaikų su spec. poreikiais. |
| **Galimybės**1. Gerinti bendradarbiavimą su tėvais, teikti pagalbą organizuojant tėvų švietimą2. Tobulinti vaikų mokymą, siekiant kiekvieno vaiko asmeninės pažangos.3. Dalyvauti miesto, šalies  projektuose, kuriuose būtų galimybė pritraukti lėšų.4. Įstaigų ugdytiniai bei kiti bendruomenės nariai turi daug galimybių dalyvauti įvairiose edukacinėse, kūrybinėse, projektinėse veiklose, kurias organizuoja miesto, šalies ikimokyklinio ugdymo įstaigos bei taip pat dalyvauti tarptautiniuose projektuose (konkursai, viktorinos, parodos, plenerai ir kt.).5. Skatinti tėvus aktyviai dalyvauti ugdymo procese, renginiuose, ieškant netradicinių būdų ir formų.6. Tobulinti darželio bendruomenės kultūrą ir tradicijas.7. Išnaudoti maksimaliai lauko erdves ugdomajai veiklai.8. Tobulinti mokytojų įtraukiojo ugdymo kompetencijas, patirties sklaidą.9. Suteikti papildomas ugdymo paslaugas. | **Grėsmės**1. Didėjant vaikų, turinčių specialiųjų ugdymosi poreikių, skaičiui pastebima, jog pedagogams trūksta patirties tinkamai organizuoti įtraukųjį ugdymą, kokybiškai dirbti su vaikais, turinčiais specialiųjų ugdymosi poreikių. 2. Trūksta švietimo pagalbos specialistų darbui su specialiųjų poreikių vaikais.3. Didėjantis specialiųjų poreikių vaikų skaičius.4. Žemėjantis vaikų sveikatos indeksas.5. Kvalifikuotų mokytojų trūkumas regione.6. Didėjantis mokytojų amžius, pedagoginis stažas. |

**2023-2025 metų veiklos prioritetai**

* Vaikų ugdymo(si) proceso tobulinimas taikant kokybišką, efektyvų ir inovatyvų ugdymą(si).
* Mokytojų kvalifikacijos gerinimas įstaigoje dirbant su specialiųjų ugdymosi poreikių vaikais.
* Bendruomenės telkimas partnerystės principu.

**1. Strateginis** tikslas – stiprinti ugdymo kokybės prieinamumą kiekvienam vaikui.

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2022 m.būklė | 2025 m.siekis |
| 1. Mokytojų, taikančių inovatyvias ugdymo praktikas (proc.)
 | 60 | 85 |
| 1. Mokytojų, taikančių skaitmenines priemones, programas ugdyme. (proc.)
 | 50 | 100 |
| 1. Dalyvavimas sveikatą stiprinančiuose renginiuose, respublikiniuose projektuose skaičius.
 | 3 | 5 |
| 1. Mokytojų, įgijusių aukštesnę kvalifikacinę kategoriją, skaičius
 | 1 | 2 |
| 1. Įtraukiojo ugdymo užtikrinimas įvairių poreikių vaikams. Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime (proc.)
 | 75 | 100 |
| 1. Vaikų, kuriems suteikta specialioji pagalba, dalis (proc.)
 | 85 | 90 |
| 1. Parengtų ir įgyvendinamų individualių pagalbos vaikui ugdymo planų dalis (proc.)
 | 50 | 100 |

**Uždaviniai:**

**1. Gerinti ugdymo kokybę, plėtojant inovatyvų ugdymą, skatinant individualų vaikų aktyvumą ir asmeninę pažangą ugdymo procese.**

* 1. Tikslingai parinkti ir taikyti inovatyvias ugdymo strategijas, metodus, priemones, pagrįstas vaikų žaidybine patirtimi, siekiant kiekvieno vaiko pažangos.
	2. Stiprinti mokytojų skaitmenines kompetencijas, veiksmingai įgyvendinant ugdymo tikslus.
	3. Stiprinti vidaus ir išorės ryšius su socialiniais partneriais.
	4. Organizuoti bendruomenės sveikatingumo plėtojimo veiklas.
1. **Tobulinti įtraukiojo ugdymo kokybės principus, siekiant teigiamo mokytojų ir šeimų požiūrio įgyvendinant įtraukiojo ugdymo plėtros nuostatas.**

2.1. Stiprinti mokytojų, ikimokyklinio ugdymo mokytojų padėjėjų, pagalbos specialistų kvalifikaciją apie specialiųjų ugdymosi vaikų ugdymo praktikas ir vykdyti jų stebėseną.

2.2. Ikimokyklinio ugdymo programos turinį pritaikyti įtraukčiai.

2.3. Stiprinti Vaiko gerovės komisijos vaidmenį teikiant švietimo pagalbą.

2.4. Vykdyti gerosios patirties sklaidą rajone, regione, respublikoje bendradarbiavimo pagrindu.

2.5. Rengti individualų vaikui pagalbos planą.

**3. Užtikrinti 1 tikslo ir uždavinių įgyvendinimą bei stebėseną**.

3.1. Vykdyti mokytojų skaitmeninių kompetencijų veiksmingumą ugdymo proceso organizavimui.

3.2. Analizuoti ugdymo turinio pritaikomumą įtraukčiai.

**2. Strateginis tikslas – plėtoti vaiko raidą stimuliuojančią aplinką bendradarbiaujant.**

|  |  |  |
| --- | --- | --- |
| Tikslo įgyvendinimo rodiklio/kriterijaus pavadinimas | 2022 m.būklė | 2025 m.siekis |
| 1. Renginių, projektų skaičius, į kuriuos įsitraukia Tėvų bendruomenės dalis ( proc.)
 | 60 | 70 |
| 1. Elektroninio dienyno „Mūsų darželis” racionalus naudojimas užtikrinant efektyvų tėvų informavimo apie vaiko ugdymosi pasiekimus, daromą pažangą, veiklas. (proc.)
 | 75 | 85 |
| 1. Atnaujinta edukacinių erdvių dalis nuo bendro pastato ploto (proc.)
 | 60 | 70 |
| 1. Erdvių pritaikymas sveikatinimo veikloms (proc.)
 | 65 | 75 |

**Uždaviniai:**

**1. Kurti saugią, funkcionalią, vaiko raidą stimuliuojančią aplinką.**

 1.1. Pritaikyti turimas ir kurti naujas erdves, švietimo pritaikymą ugdymo turiniui ir įtraukiajam ugdymui plėtoti.

 1.2. Papildyti erdves, aplinką šiuolaikinėmis, moderniomis, funkcionaliomis ugdymo priemonėmis.

 1.3. Užtikrinti saugią ir skatinančią aplinką, atitinkančią individualius vaiko fizinius, psichinius ir socialinius raidos poreikius.

 1.4. Sudaryti motyvuojančias sąlygas specialiųjų ugdymosi poreikių turintiems vaikams ugdyti.

 **2. Stiprinti partnerystę su šeima.**

 2.1. Telkti bendruomenę sveikos ir saugios aplinkos kūrimui.

 2.2. Skatinti bendravimą ir bendradarbiavimą su šeima el. dienynu „Mūsų darželis“.

 2.3. Didinti šeimos dalyvavimą ugdymo procese, renginiuose, kuriant ugdymo aplinką grupėse, kieme.

 2.4. Teikti švietimo pagalbą tėvams.

**3. Užtikrinti 2 tikslo ir uždavinių įgyvendinimą bei stebėseną.**

3.1. Vykdyti/ ar atlikti bendruomenės įsitraukimo renginiuose analizę.

3.2. Kasmet, rengiant metinius veiklos planus, įvertinti 2 tikslo siekimo būklę bei aplinkų kūrimą ir gerinimą įtakojančius veiksnius ir priemonių galimybes.

PRITARTA

Rudaminos vaikų lopšelio-darželio „Ąžuoliukas“

tarybos 2023-01-18 posėdžio

protokoliniu nutarimu

Nr. V2 – 2